Kap. 222, 3222, 225, 3225, 226, 227, 228, 230, 3230, 252, 256, 3256, 258, 260, 270, 281, 283, 288, 2410, 5310, 5617

Prop. 20 S

(2016–2017)
Proposisjon til Stortinget (forslag til stortingsvedtak)

Endringer i statsbudsjettet 2016 under Kunnskapsdepartementet

Tilråding fra Kunnskapsdepartementet 25. november 2016, godkjent i statsråd samme dag. (Regjeringen Solberg)

Dokumentet på regjeringen.no

1 Innledning

Kunnskapsdepartementet legger i kapittel 2 i denne proposisjonen frem forslag til endringer i enkelte bevilgninger i statsbudsjettet 2016. Departementet foreslår å redusere utgiftene med til sammen 366,4 mill. kroner, inkludert lånetransaksjoner. Inntektene foreslås redusert med til sammen 267,3 mill. kroner, inkludert lånetransaksjoner.

2 Forslag til endringer i statsbudsjettet for 2016

Kap. 222 Statlige grunn- og videregående skoler og grunnskoleinternat

Post 01 Driftsutgifter

Departementet foreslår å øke bevilgningen med 6 mill. kroner mot en tilsvarende økning over kap. 3222 post 02, jf. omtale under denne posten.

Kap. 3222 Statlige grunn- og videregående skoler og grunnskoleinternat

Post 02 Salgsinntekter mv.

Departementet foreslår å øke bevilgningen med 6 mill. kroner som følge av høyere inntekter fra fjernundervisning og andre salgsinntekter.

Kap. 225 Tiltak i grunnopplæringen

Post 63 Tilskudd til samisk i opplæringen, kan overføres

Departementet foreslår å redusere bevilgningen på posten med 6,6 mill. kroner på grunn av lavere aktivitet enn forutsatt i Saldert budsjett 2016.

Post 64 Tilskudd til opplæring av barn og unge som søker opphold i Norge

Bevilgningen for 2016 gjelder opplæring høsten 2015 og våren 2016. Som følge av at elevtallet er lavere enn tidligere lagt til grunn, foreslår departementet å redusere bevilgningen med 93,6 mill. kroner.

Post 65 Rentekompensasjon for skole- og svømmeanlegg, kan overføres

Departementet foreslår å øke bevilgningen med 17 mill. kroner som følge av oppdaterte renteforutsetninger.

Post 66 Tilskudd til leirskoleopplæring

Prognoser fra fylkesmennene gir et mindrebehov sammenlignet med Saldert budsjett 2016. Departementet foreslår derfor å redusere bevilgningen med 3 mill. kroner.

Post 74 Tilskudd til organisasjoner

Departementet foreslår å øke bevilgningen på posten med 1 mill. kroner i tilskudd til FIRST Scandinavia, mot en tilsvarende reduksjon på kap. 226 post 21.

Kap. 3225 Tiltak i grunnopplæringen

Post 04 Refusjon av ODA-godkjente utgifter

Departementet foreslår å redusere bevilgningen med 40,5 mill. kroner som følge av redusert bevilgningsbehov til opplæring av barn og unge som søker opphold i Norge, jf. kap. 225 post 64.

Kap. 226 Kvalitetsutvikling i grunnopplæringen

Post 21 Spesielle driftsutgifter, kan overføres

Departementet foreslår å redusere bevilgningen med 1 mill. kroner mot en tilsvarende økning på kap. 225 post 74, jf. omtale over.

Post 22 Videreutdanning for lærere og skoleledere

Etter fordeling av stipend, vikarmidler og studieplasser for skoleåret 2016–17 anslås det et mindrebehov på 38,2 mill. kroner i 2016. Mindrebehovet skyldes i hovedsak at kostnadene per studieplass i videreutdanningssatsingen er lavere enn antatt og frafall før studiestart blant de som har fått tilbud om utdanningsstipend for ansatte i skolen uten godkjent lærerutdanning.

Post 60 Tilskudd til kommuner og fylkeskommuner

Tilskuddet inngår som et element i Program for bedre gjennomføring i videregående opplæring, som staten gjennomfører i samarbeid med fylkeskommunene. På grunn av et anslått mindrebehov foreslår departementet å redusere bevilgningen med 3,4 mill. kroner.

Kap. 227 Tilskudd til særskilte skoler

Post 75 Tilskudd til opplæring i rusinstitusjoner

Departementet foreslår å redusere bevilgningen med 0,4 mill. kroner som følge av mindrebehov blant tilskuddsmottakerne.

Kap. 228 Tilskudd til frittstående skoler mv.

Post 70 Frittstående grunnskoler, overslagsbevilgning

Departementet foreslår å øke bevilgningen med 180,1 mill. kroner som følge av høyere elevtall enn lagt til grunn i Saldert budsjett 2016.

Post 71 Frittstående videregående skoler, overslagsbevilgning

Departementet foreslår å øke bevilgningen med 15,3 mill. kroner som følge av høyere elevtall enn lagt til grunn i Saldert budsjett 2016.

Videre foreslår departementet å redusere bevilgningen med 12 mill. kroner mot en tilsvarende økning på kap. 228 post 83, jf. omtale under denne posten.

Samlet foreslår departementet å øke bevilgningen med 3,3 mill. kroner.

Post 72 Frittstående skoler godkjent etter kap. 4 i voksenopplæringsloven, overslagsbevilgning

Departementet foreslår å øke bevilgningen med 1,8 mill. kroner som følge av høyere elevtall enn lagt til grunn i Saldert budsjett 2016.

Post 73 Frittstående grunnskoler i utlandet, overslagsbevilgning

Departementet foreslår å redusere bevilgningen med 6,3 mill. kroner som følge av lavere elevtall enn lagt til grunn i Saldert budsjett 2016.

Post 74 Frittstående videregående skoler i utlandet, overslagsbevilgning

Departementet foreslår å redusere bevilgningen med 5,9 mill. kroner som følge av lavere elevtall enn lagt til grunn i Saldert budsjett 2016.

Post 75 Frittstående skoler for funksjonshemmede elever, overslagsbevilgning

Departementet foreslår å øke bevilgningen med 17,8 mill. kroner som følge av høyere elevtall enn lagt til grunn i Saldert budsjett 2016.

Post 77 Den tyske skolen i Oslo, overslagsbevilgning

Departementet foreslår å øke bevilgningen med 0,6 mill. kroner som følge av høyere elevtall enn lagt til grunn i Saldert budsjett 2016.

Post 83 (Ny) Tilskudd til friskoler med internat og friskoler som gir undervisning til voksne elever uten rett til videregående opplæring, kan overføres

Departementet viser til at det i Stortingets behandling av revidert nasjonalbudsjett for 2016 ble bevilget 12 mill. kroner i kompensasjon for tapt merverdiavgiftskompensasjon til friskoler med internat og friskoler som gir undervisning til voksne elever uten rett til videregående opplæring på kap. 228 post 71, jf. Innst. 400 S (2015–2016). Kunnskapsdepartementet har gitt Utdanningsdirektoratet i oppdrag å etablere en tilskuddsordning hvor de aktuelle skolene kan søke om kompensasjon. Kompensasjonen skal kun gjelde for de varer og tjenester som er brukt i virksomheten til og med 31. desember 2016, da nytt regelverk skal være på plass fra 1. januar 2017.

Det tas sikte på at tilskuddsordningen vil være på plass senest ved starten av 2017. Departementet foreslår at det opprettes en ny post 83 Tilskudd til friskoler med internat og friskoler som gir undervisning til voksne elever uten rett til videregående opplæring. Departementet foreslår videre at det bevilges 12 mill. kroner på den nye posten i 2016, mot en tilsvarende reduksjon på kap. 228 post 71. Det foreslås også at den nye posten i 2016 tilføyes stikkordet «kan overføres», jf. forslag til vedtak III.

Kap. 230 Statlig spesialpedagogisk støttesystem

Post 21 Spesielle driftsutgifter

Departementet foreslår å redusere bevilgningen med 21 mill. kroner mot en tilsvarende reduksjon på kap. 3230 post 01, jf. omtale under denne posten.

Kap. 3230 Statlig spesialpedagogisk støttesystem

Post 01 Inntekter ved oppdrag

Departementet foreslår å redusere bevilgningen med 21 mill. kroner som følge av lavere omfang av oppdragsvirksomhet enn tidligere anslått.

Kap. 252 EUs utdannings- og ungdomsprogram

70 Tilskudd

Departementet foreslår å redusere bevilgningen med 15,8 mill. kroner, hovedsakelig som en følge av lavere eurokurs som gir lavere kontingent.

Kap. 256 Vox, nasjonalt fagorgan for kompetansepolitikk

Post 21 Særskilte driftsutgifter

Departementet foreslår å øke bevilgningen på posten med 1,2 mill. kroner mot en tilsvarende økning på kap. 3256 post 01, jf. omtale under denne posten.

Kap. 3256 Vox, nasjonalt fagorgan for kompetansepolitikk

Post 01 Inntekter fra oppdrag

Departementet foreslår å øke bevilgningen på posten med 1,2 mill. kroner som følge av økt oppdragsvirksomhet.

Kap. 258 Tiltak for livslang læring

Post 21 Særskilte driftsutgifter, kan nyttes under post 01

Regjeringen og partene i arbeidslivet arbeider med en felles Nasjonal kompetansepolitisk strategi (NKPS), som skal legges frem tidlig første halvår 2017. Kunnskapsdepartementet vil benytte 2,5 mill. kroner over posten til en forsøksordning i varehandelen for realkompetansevurdering av kompetanse ervervet utenfor det formelle utdanningssystemet. Forsøket skal administreres av Virke, og skje i samarbeid med NHO, LO og YS, og i dialog med departementet.

Gjennom realkompetansevurdering vil en person i dag kunne få vurdert og godkjent kompetanse oppnådd på en ikke-formell eller uformell læringsarena, som en del av en kvalifikasjon innen det formelle utdanningssystemet. En tilsvarende standardisert prosess for vurdering finnes ikke utenfor det formelle utdanningssystemet, for eksempel for bransjeskolene og andre organiserte læringsaktiviteter i arbeidslivet. Mange ufaglærte har lang, men udokumentert yrkeserfaring. Dette er uheldig fordi dokumentert kompetanse kan bygges videre på gjennom effektive utdanningsløp, gi grunnlag for etter- og videreutdanning, og kan være nyttig i omstillingsprosesser. En arbeidsgruppe bestående av Virke, NHO, LO og YS har i forbindelse med arbeidet med NKPS vurdert og foreslått muligheter for en forsøksordning innen varehandelen.

Tilskudd til kompetanseutvikling for tillitsvalgte i arbeidslivet ble evaluert i 2015. Konklusjonen var at ordningen i noen grad bidrar til kompetanseheving hos ansatte, men at det varierer i ulike deler av arbeidslivet, og at ordningen ikke når de som trenger det mest. Tilskuddet er fra høsten 2016 lyst ut med ny innretning, utarbeidet etter dialog mellom Vox og organisasjoner i arbeidslivet.

Regjeringen la februar 2016 frem Meld. St. 16 (2015–2016) Fra utenforskap til ny sjanse – Samordnet innsats for voksnes læring. I meldingen presenteres en rekke flerårige tiltak, der det er vanskelig å anslå hvor stor andel av kostnadene som vil falle på det enkelte budsjettår. Flere av tiltakene finansieres over kap. 258 post 21. Kunnskapsdepartementet foreslår derfor at bevilgningen i statsbudsjettet for 2016 tilføyes stikkordet «kan overføres», jf. forslag til vedtak III.

Kap. 260 Universiteter og høyskoler

Post 50 Statlige universiteter og høyskoler

I statsbudsjettet for 2016 ble det bevilget 13 mill. kroner over kap. 281 post 01 til ulike tiltak for at flyktninger og andre innvandrere som nylig har kommet til Norge, skal kunne bruke kompetansen de har til å komme raskt ut i arbeidslivet. Deler av midlene er benyttet til å opprette nye studieplasser i kompletterende utdanning ved Høgskolen i Oslo og Akershus. Departementet foreslår på denne bakgrunn at midlene knyttet til studieplasser flyttes til rammebevilgningen til Høgskolen i Oslo og Akershus og til Lånekassens kap. og poster. Dette innebærer å øke bevilgningen på kap. 260 post 50 med 3,6 mill. kroner og kap. 2410 postene 50 og 72 med til sammen 1,4 mill. kroner, og å redusere bevilgningen på kap. 281 post 01 med 5 mill. kroner. Se også omtale under kap. 281 post 01, samt omtale av studiestøtteeffekter under kap. 2410 postene 50 og 72.

I forbindelse med revidert nasjonalbudsjett for 2016 vedtok Stortinget å opprette 400 nye studieplasser ved statlige og private universiteter og høyskoler, samt studieplasser til lærerutdanning ved NLA Høgskolen, jf. Innst. 400 S (2015–2016). Da det ble vedtatt å bevilge midler til studieplassene, ble beløpene som ble lagt til kap. 260 avrundet, både for statlige institusjoner (post 50) og private institusjoner (post 70). For at statlige og private institusjoner som har fått tildelt studieplasser, skal få helt korrekt tildeling etter gjeldende satser, er det behov for å foreta en mindre justering i post 50 og post 70. Departementet foreslår på denne bakgrunn at kap. 260 post 50 reduseres med 10 000 kroner, mens post 70 økes med 25 000 kroner.

Samlet foreslås det å øke bevilgningen med 3,6 mill. kroner.

Post 70 Private høyskoler

Departementet foreslår å øke bevilgningen på posten med 25 000 kroner, jf. omtale under kap. 260 post 50.

Kap. 270 Internasjonal mobilitet og sosiale formål for studenter

Post 75 Tilskudd til bygging av studentboliger, kan overføres

Departementet foreslår å redusere posten med 168,8 mill. kroner. Prognoser fra Husbanken for utbetalinger på posten i 2016 tilsier et mindrebehov sammenlignet med gjeldende bevilgning. Se også forslag til endring i tilsagnsfullmakten for kap. 270 post 75 under forslag til vedtak nr. II.

Kap. 281 Felles tiltak for universiteter og høyskoler

Post 01 Driftsutgifter, kan nyttes under post 70

Norges teknisk-naturvitenskapelige universitet (NTNU), Trondheim kommune m.fl. arbeider for at den internasjonale Starmus-festivalen kan arrangeres i Trondheim i 2017. NTNU, kommunen og fylkeskommunen støtter festivalen økonomisk. Det er imidlertid behov for ytterligere statlig finansiering for å kunne gjennomføre festivalen. Kunnskapsdepartementet foreslår å tildele 10 mill. kroner over kap. 281 post 01 for at NTNU skal kunne gjennomføre festivalen og foreslår å øke bevilgningen på med 6 mill. kroner for å gi rom for tildelingen på 10 mill. kroner.

I statsbudsjettet for 2016 ble det bevilget 13 mill. kroner over kap. 281 post 01 til ulike tiltak for at flyktninger og andre innvandrere som nylig har kommet til Norge, skal kunne bruke kompetansen de har til å komme raskt ut i arbeidslivet. Deler av midlene er benyttet til å opprette nye studieplasser i kompletterende utdanning ved Høgskolen i Oslo og Akershus. På denne bakgrunn foreslår departementet å redusere bevilgningen på kap. 281 post 01 med 5 mill. kroner og at kap. 260 post 50 økes med 3,6 mill. kroner, samt at kap. 2410 postene 50 og 72 økes med til sammen 1,4 mill. kroner. Se også omtale under disse postene.

Kunnskapsdepartementet har for 2016 en totalramme på 280,9 mill. kroner som skal benyttes til fellestiltak i universitets- og høyskolesektoren, over kap. 281. I Prop. 1 S (2015–2016) er det anslått fordeling mellom 01- og 70-post på bakgrunn av om mottaker er en statlig eller privat aktør. Som følge av endret fordeling foreslår departementet å øke bevilgningen på kap. 281 post 01 med 7,8 mill. kroner mot en tilsvarende reduksjon på kap. 281 post 70.

Samlet foreslås det å øke bevilgningen på posten med 8,7 mill. kroner.

Post 70 Andre overføringer, kan nyttes under post 01

Departementet foreslår å redusere bevilgningen på posten med 7,8 mill. kroner, jf. omtale under kap. 281 post 01.

Kap. 283 Meteorologiformål

Post 72 Internasjonale samarbeidsprosjekter

Departementet foreslår å redusere bevilgningen på posten med 2,3 mill. kroner. Mindrebehovet skyldes i all hovedsak endringer i valutakurser.

Kap. 288 Internasjonale samarbeidstiltak

Post 72 Internasjonale grunnforskningsorganisasjoner

Departementet foreslår å redusere bevilgningen med 2,6 mill. kroner, i hovedsak grunnet endrede valutakurser. Store deler av det reduserte bevilgningsbehovet skyldes Norges kontingent til CERN, hvor den norske kronen har styrket seg mot sveitsiske franc.

Post 73 EUs rammeprogram for forskning, kan overføres

Departementet foreslår å redusere bevilgningen med 90 mill. kroner. Mindrebehovet skyldes lavere kontingentkrav enn antatt i revidert budsjett, og styrket kronekurs.

Kap. 2410 Statens Lånekasse for utdanning

Post 50 Avsetning til utdanningsstipend

Departementet foreslår å øke bevilgningen med 14,2 mill. kroner. Endringen skyldes at en del av de studentene som ble tatt i bokontrollen i 2015 ikke har fått vedtak om mislighold og dermed har rett til fremtidig støtte. Det medfører en liten økning i antall støttemottakere.

Det er i tillegg behov for å øke bevilgningen på posten med 1,4 mill. kroner som følge av at midler til å opprette nye studieplasser i kompletterende utdanning er flyttet jf. omtale under kap. 260 post 50.

Post 70 Utdanningsstipend, overslagsbevilgning

Departementet foreslår å øke bevilgningen med 4 mill. kroner. Merbehovet skyldes en økning i antall mottakere av flyktningstipend som gjør at bevilgningen til flyktningstipend må økes med 14,1 mill. kroner. Videre er det behov for å redusere bevilgningen til ekstrastipend med 6,7 mill. kroner og utstyrsstipend med 3,4 mill. kroner som følge av færre mottakere av stipendene.

Post 71 Andre stipend, overslagsbevilgning

Departementet foreslår å redusere bevilgningen på posten med 30,1 mill. kroner. Mindrebehovet skyldes at anslaget for skolepengestipend og tilleggsstipend til studenter i utlandet er redusert som følge av færre mottakere og negativ valutajustering gjennom høsten 2016.

Post 72 Rentestøtte, overslagsbevilgning

Departementet foreslår å redusere bevilgningen på posten med 13,7 mill. kroner. Endringen skyldes i all hovedsak en noe lavere rente enn det som tidligere er lagt til grunn. Det gir en reduksjon i rentestøtte for ikke rentebærende lån på 47,1 mill. kroner, samtidig som tilbakeført rentestøtte for kunder som ikke fortsetter studiene øker med 33,4 mill. kroner.

Det er i tillegg behov for å øke bevilgningen på posten med 23 000 kroner som følge av at midler til å opprette nye studieplasser i kompletterende utdanning er flyttet, jf. omtale under kap. 260 post 50.

Post 90 Økt lån- og rentegjeld

Departementet foreslår å redusere bevilgningen på posten med 133,1 mill. kroner. Mindrebehovet skyldes i hovedsak endringer i rentesatser. Påløpte renter er redusert med 83,8 mill. kroner mens redusert rentegjeld er redusert med 20,5 mill. kroner (positiv reduksjon). Renter ved overgang til tilbakebetaling og forsinkelsesrenter er redusert med til sammen 62,3 mill. kroner. Videre er det noen mindre endringer på andre poster på 7,4 mill. kroner.

Det er i tillegg behov for å øke bevilgningen på posten med 4,2 mill. kroner som følge av økningen på 1,4 mill. kroner på kap. 2410 post 50, se omtale under kap. 2410 post 50.

Kap. 5310 Statens Lånekasse for utdanning

Post 04 Refusjon av ODA-godkjente utgifter

Departementet foreslår å øke bevilgningen på posten med 3 mill. kroner. Endringen skyldes flere avskrivinger.

Post 29 Termingebyr

Departementet foreslår å redusere bevilgningen på posten med 3,5 mill. kroner. Mindrebehovet skyldes en økning i antall kunder med e-faktura og avtalegiro.

Post 89 Purregebyr

Departementet foreslår å redusere bevilgningen på posten med 14,6 mill. kroner. Reduksjonen skyldes at antall purregebyr har gått gradvis ned etter overgangen fra kvartalsvis til månedlig forfall i juli 2014.

Post 90 Redusert lån- og rentegjeld

Departementet foreslår å redusere bevilgningen på posten med 94,3 mill. kroner. Endringen skyldes i hovedsak reduksjon i innbetalte avdrag på 150,1 mill. kroner. Det er videre en økning i redusert rentegjeld på 53 mill. kroner samt en liten økning på 2,7 mill. kroner til noen mindre justeringer.

Kap. 5617 Renter fra Statens Lånekasse for utdanning

Post 80 Renter

Departementet foreslår å redusere bevilgningen på posten med 158 mill. kroner. Endringen skyldes delvis reduksjon i rentestøtte for ikke rentebærende lån på 47,1 mill. kroner, jf. omtale under kap. 2410 post 72. Videre reduseres ikke-betalte renter med 125,2 mill. kroner og innbetalte renter økes med 13 mill. kroner. Det er videre en økning på 1,4 mill. kroner til noen mindre justeringer på renter i forbindelse med tap og ettergivelser.

Det er i tillegg behov for å øke bevilgningen på posten med 23 000 kroner som følge av økningen på 23 000 kroner på kap. 2410 post 72, se omtale under kap. 2410 post 72.

Tilråding

Kunnskapsdepartementet

tilrår:

At Deres Majestet godkjenner og skriver under et fremlagt forslag til proposisjon til Stortinget om endringer i statsbudsjettet 2016 under Kunnskapsdepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2016 under Kunnskapsdepartementet i samsvar med et vedlagt forslag.

Forslag
til vedtak om endringer i statsbudsjettet 2016 under Kunnskapsdepartementet

I

I statsbudsjettet for 2016 gjøres følgende endringer:

Utgifter:

Kap.

Post

Formål

Kroner

222

Statlige grunn- og videregående skoler og grunnskoleinternat

01

Driftsutgifter, forhøyes med

5 995 000

fra kr 94 525 000 til kr 100 520 000

225

Tiltak i grunnopplæringen

63

Tilskudd til samisk i grunnopplæringen, kan overføres, nedsettes med

6 619 000

fra kr 58 975 000 til kr 52 356 000

64

Tilskudd til opplæring av barn og unge som søker opphold i Norge, nedsettes med

93 622 000

fra kr 493 388 000 til kr 399 766 000

65

Rentekompensasjon for skole- og svømmeanlegg, kan overføres, forhøyes med

17 000 000

fra kr 334 218 000 til kr 351 218 000

66

Tilskudd til leirskoleopplæring, nedsettes med

3 000 000

fra kr 48 247 000 til kr 45 247 000

74

Tilskudd til organisasjoner, forhøyes med

1 000 000

fra kr 21 630 000 til kr 22 630 000

226

Kvalitetsutvikling i grunnopplæringen

21

Spesielle driftsutgifter, kan overføres, nedsettes med

1 000 000

fra kr 828 398 000 til kr 827 398 000

22

Videreutdanning for lærere og skoleledere, nedsettes med

38 200 000

fra kr 1 243 332 000 til kr 1 205 132 000

60

Tilskudd til kommuner og fylkeskommuner, nedsettes med

3 350 000

fra kr 40 812 000 til kr 37 462 000

227

Tilskudd til særskilte skoler

75

Tilskudd til opplæring i rusinstitusjoner, nedsettes med

386 000

fra kr 10 630 000 til kr 10 244 000

228

Tilskudd til frittstående skoler mv.

70

Frittstående grunnskoler, overslagsbevilgning, forhøyes med

180 102 000

fra kr 1 866 052 000 til kr 2 046 154 000

71

Frittstående videregående skoler, overslagsbevilgning, forhøyes med

3 291 000

fra kr 1 532 416 000 til kr 1 535 707 000

72

Frittstående skoler godkjent etter kap. 4 i voksenopplæringsloven, oversbevilgnining, forhøyes med

1 828 000

fra kr 146 078 000 til kr 147 906 000

73

Frittstående grunnskoler i utlandet, overslagsbevilgning, nedsettes med

6 275 000

fra kr 119 492 000 til kr 113 217 000

74

Frittstående videregående skoler i utlandet, overslagsbevilgning, nedsettes med

5 906 000

fra kr 23 026 000 til kr 17 120 000

75

Frittstående skoler for funksjonshemmede elever, overslagsbevilgning, forhøyes med

17 823 000

fra kr 259 368 000 til kr 277 191 000

77

Den tyske skolen i Oslo, overslagsbevilgning, forhøyes med

580 000

fra kr 17 180 000 til kr 17 760 000

83

Tilskudd til friskoler med internat og friskoler som gir undervisning til voksne elever uten rett til videregående opplæring, kan overføres, bevilges med

12 000 000

230

Statlig spesialpedagogisk støttesystem

21

Spesielle driftsutgifter, nedsettes med

20 957 000

fra kr 61 289 000 til kr 40 332 000

252

EUs utdannings- og ungdomsprogram

70

Tilskudd, nedsettes med

15 815 000

fra kr 547 134 000 til kr 531 319 000

256

Vox, nasjonalt fagorgan for kompetansepolitikk

21

Spesielle driftsutgifter, forhøyes med

1 200 000

fra kr 11 310 000 til kr 12 510 000

260

Universiteter og høgskoler

50

Statlige universiteter og høgskoler, forhøyes med

3 635 000

fra kr 31 355 396 000 til kr 31 359 031 000

70

Private høgskoler, forhøyes med

25 000

fra kr 1 281 859 000 til kr 1 281 884 000

270

Internasjonal mobilitet og sosiale formål for studenter

75

Tilskudd til bygging av studentboliger, kan overføres, nedsettes med

168 800 000

fra kr 717 446 000 til kr 548 646 000

281

Felles tiltak for universiteter og høgskoler

01

Driftsutgifter, kan nyttes under post 70, forhøyes med

8 749 000

fra kr 205 391 000 til kr 214 140 000

70

Andre overføringer, kan nyttes under post 01, nedsettes med

7 778 000

fra kr 75 475 000 til kr 67 697 000

283

Meteorologiformål

72

Internasjonale samarbeidsprosjekt, nedsettes med

2 283 000

fra kr 124 034 000 til kr 121 751 000

288

Internasjonale samarbeidstiltak

72

Internasjonale grunnforskningsorganisasjoner, nedsettes med

2 561 000

fra kr 313 483 000 til kr 310 922 000

73

EUs rammeprogram for forskning, kan overføres, nedsettes med

89 968 000

fra kr 2 514 815 000 til kr 2 424 847 000

2410

Statens lånekasse for utdanning

50

Avsetning til utdanningsstipend, overslagsbevilgning, forhøyes med

15 561 000

fra kr 6 180 079 000 til kr 6 195 640 000

70

Utdanningsstipend, overslagsbevilgning, forhøyes med

4 032 000

fra kr 2 667 568 000 til kr 2 671 600 000

71

Andre stipend, overslagsbevilgning, nedsettes med

30 109 000

fra kr 870 041 000 til kr 839 932 000

72

Rentestøtte, overslagsbevilgning, nedsettes med

13 681 000

fra kr 865 762 000 til kr 852 081 000

90

Økt lån og rentegjeld, overslagsbevilgning, nedsettes med

128 895 000

fra kr 24 367 923 000 til kr 24 239 028 000

Inntekter:

Kap.

Post

Formål

Kroner

3222

Statlige grunn- og videregående skoler og grunnskoleinternat

02

Salgsinntekter mv., forhøyes med

5 995 000

fra kr 5 140 000 til kr 11 135 000

3225

Tiltak i grunnopplæringen

04

Refusjon av ODA-godkjente utgifter, nedsettes med

40 457 000

fra kr 317 495 000 til kr 277 038 000

3230

Statlig spesialpedagogisk støttesystem

01

Inntekter fra oppdrag, nedsettes med

20 957 000

fra kr 61 289 000 til kr 40 332 000

3256

Vox, nasjonalt fagorgan for kompetansepolitikk

01

Inntekter fra oppdrag, forhøyes med

1 200 000

fra kr 11 225 000 til kr 12 425 000

5310

Statens lånekasse for utdanning

04

Refusjon av ODA-godkjente utgifter, forhøyes med

2 986 000

fra kr 21 982 000 til kr 24 968 000

29

Termingebyr, nedsettes med

3 458 000

fra kr 23 459 000 til kr 20 001 000

89

Purregebyr, nedsettes med

14 561 000

fra kr 121 305 000 til kr 106 744 000

90

Redusert lån og rentegjeld, nedsettes med

94 302 000

fra kr 9 522 338 000 til kr 9 428 036 000

5617

Renter fra Statens lånekasse for utdanning

80

Renter, nedsettes med

158 010 000

fra kr 3 669 349 000 til kr 3 511 339 000

Fullmakter til å pådra staten forpliktelser utover gitte bevilgninger

II

Tilsagnsfullmakter

Stortinget samtykker i at Kunnskapsdepartementet i 2016 kan:

gi tilsagn om tilskudd ut over gitte bevilgninger, men slik at samlet ramme for nye tilsagn og gammelt ansvar ikke overstiger følgende beløp:

Kap.

Post

Navn

Samlet ramme (i mill. kroner)

270

75

Tilskudd til bygging av studentboliger, kan overføres

567,7

Andre fullmakter

III

Tilføying av stikkord

Stortinget samtykker i at bevilgningen i statsbudsjettet for 2016 under kap. 228 Tilskudd til frittstående skoler mv. post 83 Merverdiavgiftskompensasjon til friskoler med internat og friskoler som gir undervisning til voksne elever uten rett til videregående opplæring, tilføyes stikkordet «kan overføres».

Stortinget samtykker i at bevilgningen i statsbudsjettet for 2016 under kap. 258 Tiltak for livslang læring post 21 Særskilte driftsutgifter, kan nyttes under, tilføyes stikkordet «kan overføres».